alexandrainst/scandi-wiki huggingface dataset:
Hermod Skånland

Hermod Skånland () var ein norsk økonom og sentralbanksjef frå Tromsø.

Biografi 

Hermod Skånland tok eksamen artium i 1944 og tok sosialøkonomisk embetseksamen i 1951 ved Universitetet i Oslo. Han starta karrieren sin ved forskningsavdelinga ved Statistisk Sentralbyrå, og vart økonomikonsulent i Finansdepartementet året etter. Han var tilsett ved Finansdepartementet i 19 år frå då av.

I 1971 vart Skånland direktør og nestformann for Norges Bank, og han vart sitjande som bankdirektør fram til 1985, då han tok over som sentralbanksjef etter Knut Getz Wold. I tillegg var Skånland formann i styret for Statistisk Sentralbyrå frå 1981 til 1993, styremedlem i Norges teknisk-naturvitenskapelige forskningsråd frå 1979 til 85 og styremedlem i Nordisk Investeringsbank frå 1976 til 1988.

Skånland var ein aktiv deltakar i den offentlege økonomidebatten. I 1980 vart han i det høve tildelt Fritt Ords honnør for konsekvent, og på open og uredd måte, å ha festa merksemda på betenkelege sider ved utviklinga av økonomien i landet.  Hausten 1992 deltok han i forsvaret av den norske krona. Skånland gjekk av som sentralbanksjef i 1993/1994, og vart etterfølgt av Torstein Moland. Etter det vart han professor ved Handelshøgskolen BI fram til 2003/2004. Han døydde på ein sjukeheim på Jaren i Gran kommune i Oppland.

Skånland var gift fram til kona døydde i 2000. Han etterlét seg ei dotter.

Verk av Skånland (utval) 

 Det norske kredittmarked siden 1900, 1967
 Inntektspolitikkens dilemma, 1981
 The Central Bank and Political Authorities in some Industrial Countries, 1984
 En pengepolitikk for Norge. Etter solidaritetsalternativet, i Sosialøkonomen, 1998
 Doktriner og økonomisk styring. Et tilbakeblikk, Norges Banks skriftserie nr. 36, 2004

Utmerkingar 

 Fritt Ords honnør (1980)
 Riddar av St. Olavs Orden (1987)
 Kommandør av Luxembourgs fortenesteorden (1990)
 Kommandør med stjerne av Finlands løves orden (1998)
 Kommandør med stjerne av Den islandske falkeordenen (1998)
 Sosialøkonomprisen (1998)

Kjelder 

 Utdjupande artikkel om Skånland, skriven av Per Kleppe.
 Bokmålswikipedia om Hermod Skånland.
 Aftenposten, 17.04.11: Hermod Skånland er død. Om dottera.

Norske sentralbanksjefar
Norske sosialøkonomar
Folk frå Tromsø
St. Olavs Orden
Norske økonomiprofessorar
Mottakarar av Fritt Ords honnør
Finlands løves orden
Øystein Olsen

Øystein Olsen () var sentralbanksjef i Noreg og leiar i hovudstyret i Norges Bank frå 2011 til 2022.

Bakgrunn 
Olsen er utdanna cand.oecon ved Universitetet i Oslo, og har jobba i fleire periodar for Statistisk sentralbyrå. Frå 1993 til 1998 var han tilsett som professor ved Handelshøgskolen BI. Frå 1999 til 2010 var han ekspedisjonssjef i økonomiavdelinga i Finansdepartementet.

Bror til Øystein Olsen var NRK-journalisten Knut Olsen.

Kjelder 
 Bokmålswikipedia om Øystein Olsen, henta inn 18. april 2011.

Folk frå Bærum
Norske sentralbanksjefar
Norske sosialøkonomar
Digraf

Ein digraf er to separate teikn brukte for å skriva eitt fonem, eller ein sekvens av fonem som ikkje svarar til dei vanlege fonema av teikna kvar for seg. Fonemet (lyden) er ofte (men ikkje alltid) ein lyd som ikkje lèt seg skriva med ein enkelt bokstav med den vanlege ortografien for språket. Vanlegvis er termen digraf reservert grafem som (nesten) alltid blir uttala på same måten. Eit døme på ein digraf er ungarsk cs for /tʃ/-lyden, norske døme er sj i sjef og kj i kjære.

I ortografien til nokre språk, til dømes kroatisk (lj, nj, dž) eller tsjekkisk (ch), blir digrafane oppfatta som sjølvstendige bokstavar i alfabetet. Dei har ein eigen plass der, og kan ikkje kløyvast opp i enkeltbokstavane digrafen er sett saman av, til dømes når ein sorterer, avstyttar eller deler ord. I ortografien til andre språk, til dømes engelsk, er det ikkje slik, der kan digrafane kløyvast som alle andre bokstavsekvensar.

Sjå òg 
 Diftong
 Ligatur
 Ortografi

Skrift
Google Checkout

Google Checkout var eit nettbasert betalingssystem levert av Google. Brukarar lagra kredittkort- og leveranseinformasjon på Google-kontoen sin, og kunne enkelt handle hos butikkar som var med i programmet. Google Checkout tilaud vern mot svindel, og brukarar fekk ei samla side der dei kunne sjekke statusen på produkta dei hadde kjøpt.

Google
Malé

Malé er hovudstaden i Maldivane og ligg på øya med det same namnet. Byen hadde i 2001 74 100 innbyggjarar og er eit handels- og administrasjonssentrum. Det finst mange moskéar i byen, den største frå 1984 med ein 35 meter høg gyllen kuppel og ein 44 meter høg minaret. Den eldste moskéen i byen er Hukuru Miskily, 'fredagsmoskéen', som opphavleg er frå 1100-talet, men vart bygd opp att rundt 1650. I Malé er det òg eit palass frå 1913 og eit nasjonalmuseum.

Bakgrunnsstoff

Kjelder 
 

Maldivane
Hovudstader i Asia
Kro i zoologien

Eit kro er ei tynnvegga utviding av fordøyingskanalen som ulike dyr bruker til mellombels lagring av mat. Kro finst hos mange dyregrupper, inkludert sniglar, meitemark, iglar, insekt og fuglar.

Fuglar
Hos fuglar er kroet ein utvida, muskuløs pose i nærleiken av matrøyret eller svelget. Det er ein del av fordøyingskanalen, eigentleg ein forstørra del av matrøyret. Som med dei fleste andre organismar som har kro, blir kroet brukt til mellombels oppbevaring av mat og til oppbløyting av mat. Ikkje alle fuglar har kro. Til dømes har dei fleste rovfuglane kro, men ikkje ugler.

Fuglar som et åtsel, slik som gribbar, vil fråsse når det er rikeleg med tilgang på byttedyr, noko som får kroet til å bule ut. Seinare sit dei  halvt i søvne og fordøyer maten.

Kromjølk
Vaksne duer kan produsere ei mjølkeliknande væske, kromjølk, i kroet for å mate nyklekte ungar. Også flamingoar kan produsere kromjølk.

Kjelder 
 Denne artikkelen starta med ei omsetjing av «Crop_(anatomy)» frå , den 18. april 2011

Ornitologi
Zoologi
Veterinærmedisin
Dyreanatomi
Fugleanatomi
Where or When

«Where or When» er ein musikalsong frå 1937 av Rodgers and Hart frå musikalen Babes In Arms.  Han vart først framført av Ray Heatherton og Mitzi Green. Same året spelte Hal Kemp inn ein populær versjon. Han vart òg framført i filmen med same tittel to år seinare. Så gjorde Dion and the Belmonts ein populær versjon av songen som nådde 3. plass på Billboard Hot 100 i januar 1960.

I 1963 spelte The Lettermen inn ein versjon som singel. Denne vart ein mindre hit for dei på Hot 100.

Innspelte versjonar

Ronnie Aldrich
Julie Andrews
Ray Anthony
Count Basie
Shirley Bassey
The Beach Boys
The Belmonts
Tony Bennett
Jane Birkin
Earl Bostic
Clifford Brown
Dave Brubeck
Charlie Byrd
Nat King Cole
Natalie Cole
Judy Collins
Perry Como
Harry Connick Jr.
Ray Conniff
Sammy Davis Jr.
Dennis Day
Buddy DeFranco
The Dinning Sisters
Dion & The Belmonts
Ray Eberle & his orchestra
Dave Edmunds
Duke Ellington
Percy Faith & his orchestra
Robert Farnon orchestra
Bryan Ferry
Ella Fitzgerald

The Four Lads
Erroll Garner
Stan Getz
Benny Goodman
Stephane Grappelli
Lionel Hampton
Dick Haymes
Ruthie Henshall
Woody Herman
Al Hibbler
Lena Horne
Leslie Hutchinson
Harry James
Etta Jones
Bert Kaempfert & his orchestra
Stan Kenton & his orchestra
André Kostelanetz & his orchestra
Diana Krall
Gene Krupa & his orchestra
Mario Lanza
Steve Lawrence
Turner Layton
Peggy Lee
The Lettermen
Julie London
Barry Manilow
Dean Martin
Mary Martin
Johnny Mathis
Daniel Matto
George Michael

Vaughn Monroe
Marion Montgomery
Red Norvo
Patti Page
Pasadena Roof Orchestra
Mandy Patinkin
Les Paul & Mary Ford
Oscar Peterson
Noah Preminger
Rita Reys
Kenny Rogers
Anton Schwartz
Artie Shaw
Anne Shelton
Dinah Shore
Carly Simon
Frank Sinatra
Johnny Smith
Kay Starr
Rod Stewart & Lisa Ekdahl
Barbra Streisand
Victor Sylvester
The Supremes
Dame Joan Sutherland
Art Tatum
Jack Teagarden
Claude Thornhill & his orchestra
Mel Tormé
Caterina Valente
Frederica von Stade
Paul Weston & his orchestra
Margaret Whiting
Andy Williams

Kjelder
Denne artikkelen bygger på «Where or When» frå ,  den 18. april 2011. 
 oppgav desse kjeldene:

Songar frå 1937
Singlar frå 1960
Singlar frå 1963
Barbra Streisand-songar
Bryan Ferry-songar
Shirley Bassey-songar
The Beach Boys-songar
Tony Bennett-songar
Jane Birkin-songar
Nat King Cole-songar
Judy Collins-songar
Sammy Davis Jr.-songar
Duke Ellington-songar
Ella Fitzgerald-songar
Benny Goodman-songar
Dean Martin-songar
Johnny Mathis-songar
George Michael-songar
Frank Sinatra-songar
Rod Stewart-songar
Miss Otis Regrets

«Miss Otis Regrets» er ein song av Cole Porter frå 1934. Han vart først framført på scenen av Douglas Byng i Hi Diddle Diddle, som opna den 3. oktober 1934 på Savoy Theatre i London. Songen vart opphavleg skriven for Ada «Bricktop» Smith.

«Miss Otis Regrets» er ein song i bluesstil, og teksten til Porter er eit forvridd forsøk på eit vanleg teksttema i sjangeren, og fortel om ei kvinne som døyr etter eit møte med ein mann. Den sære tvisten til Porter er at Miss Otis er ei høfleg sossekvinne, og at soga hennar vert fortalt av ein av tenarane til Miss Otis, etter ho har møtt lagnaden sin. I løpet av eit par linjer fortel tenaren korleis ho etter å ha vorte forført og så forlaten, finn forføraren og skyt han, vert arrestert, teken til fengsel og hengd. Tenaren fortel venene hennar på høfleg vis: «Miss Otis regrets she's unable to lunch today.»

Songen er blitt innspelt av Nat King Cole, Ethel Waters, Édith Piaf, Nancy Wilson, Jose Feliciano, Linda Ronstadt, Ella Fitzgerald, Rosemary Clooney, Katy Moffatt, Kirsty MacColl med The Pogues, The Mills Brothers, Labelle, Bette Midler, John Barrowman, Josh White, Bryan Ferry, The Pine Valley Cosmonauts, Shani Rigsbee, Richard Manuel, The Lemonheads, Patricia Barber, Joan Morris, Lonnie Donegan, Marlene Dietrich, Clare Teal, Karel Plíhal og mange andre.

Kjelder 

Denne artikkelen bygger på «Miss Otis Regrets» frå ,  den 18. april 2011. 
 oppgav desse kjeldene:

Songar skrivne av Cole Porter
Songar frå 1934
Mordballadar
Nat King Cole-songar
Édith Piaf-songar
Linda Ronstadt-songar
Ella Fitzgerald-songar
Bette Midler-songar
Bryan Ferry-songar
Kirsty MacColl-songar
Time on My Hands

«Time on My Hands» er ein popsong med musikk av Vincent Youmans og tekst av Harold Adamson og Mack Gordon, publisert i 1930. Songen vart første gong framført i musikalen Smiles av Marilyn Miller og Paul Gregory.

Kjende innspelingar
Chet Baker - Chet (1959)
Connie Boswell 1931
Al Bowlly 1931
Russ Columbo 1931
Marlene Dietrich i Tyskland, november 1950
Les Deux Love Orchestra 2001
Bryan Ferry 1999
Ted Heath
Keith Jarrett 2005
Glenn Miller
Lee Wiley 1931

Kjelder 
Denne artikkelen bygger på «Time on My Hands (song)» frå ,  den 18. april 2011. 
 oppgav desse kjeldene: Who Wrote That Song? by Dick Jacobs and Harriet Jacobs.  Published Writers Digest Books''''
 

Songar frå 1930
Chet Baker-songar
Bryan Ferry-songar
Glenn Miller-songar
Lover, Come Back to Me

«Lover, Come Back to Me» er ein song frå 1928. Musikken var skriven av Sigmund Romberg med tekst av Oscar Hammerstein II for Broadwayshowet The New Moon, der songen vart først framført av Evelyn Herbert og Robert Halliday (som Robert Misson).

Filmversjonar
Songen vart framført av Lawrence Tibbett og Grace Moore i New Moon og av Jeanette MacDonald og Nelson Eddy i 1940-utgåva av same film.

Barbra Streisand-versjonen

Arrangert og dirigert av George Williams, vart songen gjeven ut som den andre singelen til Barbra Streisand i november 1962, som ein dobbelsingel med «My Coloring Book».

I 1963 spelte Streisand inn songen på ny for albumet The Second Barbra Streisand Album.

Andre innspelignar
 Gordon MacRae og Dorothy Kirsten
 Barbra Streisand
 Tore Faye's Quartet. Spelt inn i Oslo den 6. desember 1954. 
 Billie Holiday
 Ella Fitzgerald
 Jane Powell (1949)
 Bobby Darin
 Earl Wrightson med Percy Faith & His Orchestra
 Jeanette MacDonald og Nelson Eddy
 Aretha Franklin for albumet hennar The Tender, the Moving, the Swinging Aretha Franklin (1962).
 Rudy Vallee
 Annette Hanshaw
 Liza Minnelli
 Mario Lanza
 Arthur Schutt
 Frank Sinatra
 Nat King Cole
 Thomas Hayward
 Tony Martin og Joan Weldon
 Bryan Ferry (1999)

Kjelder 

Denne artikkelen bygger på «Lover, Come Back to Me» frå ,  den 18. april 2011. 
 oppgav desse kjeldene:

Bakgrunnsstoff
Lover Come Back to Me at jazzstandards.com

Songar med tekst av Oscar Hammerstein II
Songar frå 1928
Jazzstandardar frå 1920-åra
Barbra Streisand-songar
Liza Minnelli-songar
Bryan Ferry-songar
Billie Holiday-songar
Ella Fitzgerald-songar
Aretha Franklin-songar
Frank Sinatra-songar
Nat King Cole-songar
Oddvar Hansen

Oddvar Hansen () var ein norsk fotballspelar og trenar for SK Brann.

Hansen voks opp i Bergen, og tok til å spela for SK Brann i 1940. Han vart verande hjå Brann i heile karrieren sin, og fekk til saman 238 kampar for klubben. I 1948 spelte han sin fyrste landskamp, og han var med på landslaget heilt til 1954. Mellom anna spelte han under Sommar-OL 1952.

Hansen overtok som trenar for Brann i 1955 etter George Ainsley. Han trente laget i tre periodar: 1955-57, 1960-63 og 1965-68. Frå 1960 - 63 leidde han klubben til seriegull både i Hovudserien 1962 samt gull i 1. divisjon herrefotball 1963. I tillegg sat Hansen i fleire periodar i styret til Brann.

Hansen vart også noregsmeister i bordtennis i 1947.

Kjelder 

Denne artikkelen bygger på «Oddvar Hansen» frå ,  den 18. april 2011.

Bakgrunnsstoff 
 Brann.no, 01.04.11: Oddvar Hansen er gått bort. 
 Bt.no, 01.04.11: Brann-legenden Oddvar Hansen er gått bort. 

Brann-spelarar
Norske fotballtrenarar
Norske landslagsspelarar i fotball
Norske deltakarar under sommar-OL 1952
Fotballspelarar under sommar-OL 1952
Norske bordtennisspelarar
Folk frå Bergen
RS «Oslokjøpmannen»

RS 57 «Oslokjøpmannen» er ei tidlegare redningsskøyte som vart bygd for Redningsselskapet i 1953. Ho vart konstruert av Rich G. Furuholmen, og bygd av Sigurd Sagen, Hommersåk. Dette var den siste redningsskøyta som vart bygd i tre. RS «Oslokjøpmannen» var finansiert av Oslo kjøpmannsforeining, som og var med på å gi skøyta namn.

Fram til 1968 var «Oslokjøpmannen» i teneste som redningsskøyte. Ho var stasjonert som utrykknngsfartøy ved Kvadsheim på Jæren, og Borhaug på Lista. Ho berga 1 fartøy frå totalforlis, og gav assistanse til totalt 65 fartøy.

«Oslokjøpmannen» er i dag i privat eige som fritidsbåt.

Kjelder 
 Bjørn Foss: Fra seil til vannjet. Historien om redningsskøytene Norsk Maritimt Forlag 2002

Oslokjøpmannen
Skip frå 1953
Espen Olsen

Espen Olsen () er ein norsk fotballspelar som hausten 2011 spelar for Strømmen i den norske Adeccoligaen. Han var Sogndal sin toppskårar i 1. divisjon i 2010-sesongen med 12 seriemål. Han kom til Sogndal frå Stabæk, som han skreiv under ein 3,5 års kontrakt med 20. august 2007, men han tilbrakte delar av denne tida på lån hjå Start. Olsen kom til Stabæk frå Hamarkameratene, der han spelte 171 kampar og skåra 46 mål, for om lag éin million kroner. Olsen har tidlegare spelt for både Strømmen og Lørenskog, og på to sesongar skåra han 50 mål for sistnemnde i 2. divisjon. I august 2011 vende han attende til Strømmen etter å ha fått lite speletid i Sogndal.

Bakgrunn 
Olsen kom til Ham-Kam før 2002-sesongen, og blei året etter toppskårar i klubben, da laget rykte opp til Tippeligaen. Han hadde ikkje like stor suksess etter opprykket, og sleit med å skåra mål, sjølv om han spelte dei fleste kampane på topp saman med Geir Frigård. Vårsesongen 2005 gjekk heller ikkje bra, med berre eitt mål. Men då Ham-Kam kjøpte Markus Ringberg, utvikla dei to spissane eit godt samarbeid, som for Olsen sin del resulterte i sju mål i løpet av haustsesongen. Med åtte mål blei han igjen lagets toppskårar, og han blei også kåra til årets spelar av lagets supportarar.

Etter den positive haustsesongen i 2005, då han blei klubbens toppskårar med åtte mål, blei Espen Olsen den største overraskinga da Åge Hareide tok ut troppen til landslaget sin årlege januar-tur. Olsen hadde aldri tidlegare spelt landslagsfotball, heller ikkje på aldersbestemt nivå. Laget drog til California i USA for å møta Mexico og USA i to treningskampar. Han fekk spela i begge kampane, men klarte ikkje å utmerka seg nemneverdig. Etter sesongen blei han også kåra til Ham-Kams beste spelar på klubben si heimeside.

Denne artikkelen begynte med ei omsetjing frå bokmålswikipediaen 18. april 2011.

Fotnotar

Bakgrunnsstoff 
 Spelarbiografien til Espen Olsen på hamkam.no 
 SogndalFotball.no – Espen Olsen sin spelarprofil hjå Sogndal Fotball

Norske fotballspelarar
Strømmen-spelarar
Ham-Kam-spelarar
Stabæk-spelarar
Start-spelarar
Sogndal-spelarar
Folk frå Lørenskog
Umaru Bangura

Umaru Bangura () er ein sierraleonsk fotballspelar. I 2011-sesongen spelar han på midtbanen for Haugesund i den norske Tippeligaen.

Bangura spelte for Sierra Leone under U17-VM i Finland i 2003. Etter meisterskapen drog han til den engelske  klubben Watford, men fekk ikkje arbeidsløyve i Storbritannia. Han drog til Noreg og Hønefoss i Adeccoligaen i 2006. Han var eit fast innslag på laget til Hønefoss til og med 2010-sesongen, då klubben spelte i Tippeligaen. Etter at Hønefoss rykte ned att til Adeccoligaen, skreiv Bangura under for Haugesund 29. november 2010, utan overgangssum.

Bangura debuterte for A-landslaget til Sierra Leone 3. september 2006 i ein kvalifiseringskamp til Afrikameisterskapen mot Togo. Han var fast på laget under Sierra Leone sine kvalifiseringskampar til fotball-VM i 2010.

Kjelder
Denne artikkelen begynte med ei omsetjing frå engelsk Wikipedia 19. april 2011.

Fotnotar

	Sierraleonske fotballspelarar
Hønefoss-spelarar
Haugesund-spelarar
Rune Skarsfjord

Rune Skarsfjord () er ein norsk fotballspelar og -trenar frå Narvik. For tida jobbar han som hovudtrenar for SK Brann.

Karriere 

Rune Skarsfjord er son av fotballtrenaren Terje Skarsfjord. Som fotballspelar spelte Rune Skarsfjord for ei rekkje ulike lag, deriblant Fotballklubben Mjølner i Narvik, Tromsdalen Fotball, Moss Fotballklubb og FC Lyn Oslo. I tillegg har han vore assistenttrenar for Rosenborg og hovudtrenar for Fotballklubben Haugesund før han kom til SK Brann.

Då Steinar Nilsen overtok som hovudtrenar for Brann etter Mons Ivar Mjelde i 2008, tok han Rune Skarsfjord med seg som assistenttrenar. Dei jobba saman fram til mai 2010, då Nilsen trekte seg. Skarsfjord vart då forfremja til midlertidig hovudtrenar. 1. november same året vart han annonsert som permanent hovudtrenar. Han har signert ein treårskontrakt med klubben som varer ut 2013. Noverande assistenttrenar er Patrik Hansson.

Kjelder 

Denne artikkelen bygger på «Rune Skarsfjord» frå ,  den 18. april 2011.

Bakgrunnsstoff 

 Profil på Brann.no 
 Profil på LynHistorie.com

Norske fotballtrenarar
Lyn-spelarar
Moss-spelarar
Tromsdalen-spelarar
Folk frå Narvik
Fotballtrenarar for Brann
Fotballtrenarar for FK Haugesund
Falling in Love Again (Can't Help It)

«Falling in Love Again (Can't Help It)» er det engelske namnet på ein tysk song frå 1930, komponert av Friedrich Hollaender som Ich bin von Kopf bis Fuß auf Liebe eingestellt. Songen vart opphavleg framført i filmen Der Blaue Engel av Marlene Dietrich, som òg spelte den mest kjende engelske versjonen av songen. Den engelske teksten var skriven av Sammy Lerner, men er på ingen måte ein direkte omsetjing av originalen.

Andre versjonar

The Beatles-versjonen
«Falling in Love Again» vart spelt på konsert av The Beatles i 1962 då dei heldt til i Hamburg. Den einaste innspelinga finst på albumet The Beatles, Live at the Star Club, in Hamburg, 1962, med Paul McCartney på solovokal. The Beatles hadde oppdatert melodien til rock-'n'-roll-stil med endringar i teksten.

Kevin Ayers-versjonen
«Falling in Love Again» var den siste utgjevinga til Kevin Ayers på Island Records, gjeven ut som singel. B-sida «Everyone Knows the Song», var skriven av Ayers. Etter han gav ut denne singelen signerte Ayers til Harvest Records og begge songane kom ut på albumet Yes We Have No Mañanas (So Get Your Mañanas Today) frå 1976.

Andre versjonar 
 The Adicts under namnet ADX. 
 Christina Aguilera i 2010 for filmen The Spirit

Andre artistar som har spelt inn songen er mellom andre Comedian Harmonists (på tysk som «Wir sind von Kopf bis Fuß auf Liebe eingestellt», kring 1930); Zarah Leander (1931, på svensk); Billie Holiday (1940); Doris Day (1961); Sammy Davis, Jr. (1962); The Beatles (1962, på The Star Club, finst på albumet First Live Recordings); Nina Simone (1966); Claudine Longet (1968); The Techno Twins (1981); Klaus Nomi (1982); William S. Burroughs (1990, på tysk); Marienne Faithfull (1997); Bryan Ferry (1999); The Puppini Sisters (2006); Michael Lutzeier (2008) og Theo Bleckmann (2008). 

Madonna song eit par linjer av songen under The Girlie Show Tour i 1993. Han vart òg sungen av Lieutenant Gruber i ein episode av situasjonskomedien 'Allo 'Allo!. 

Linda Ronstadt spelte inn songen med Nelson Riddle for albumet Lush Life (1984)

Kjelder 
Denne artikkelen bygger på «Falling in Love Again (Can't Help It)» frå ,  den 18. april 2011. 
 oppgav desse kjeldene:

Songar frå 1930
Singlar frå 1976
Nina Simone-songar
Kevin Ayers-songar
Christina Aguilera-songar
Bryan Ferry-songar
Billie Holiday-songar
Sammy Davis Jr.-songar
The Beatles-songar
Linda Ronstadt-songar
Talet 700

Talet 700 (sju hundre) er eit naturleg tal som kjem etter  og før . 
Det er eit partal og er summen av fire primtal etter kvarandre (167 + 173 + 179 + 181). Det er eit Harshad-tal.

Kjelder

Denne artikkelen bygger på «700 (number)» frå ,  den 9. februar 2021.  
 

 *700
Leet

Leet (eller "1337"), òg kjent som eleet eller leetspeak, er eit alternativt alfabet for engelsk som i hovudsak blir brukt på Internett. Det bruker forskjellige kombinasjonar av ASCII symbol for å erstatte bokstavar frå det latinske alfabetet. Ordet leet kan til dømes skrivast som 1337 og l33t; eleet som 31337 eller 3l33t. Eit meir kompleks døme er ordet datamaskin som kunne blitt til dømes d474m45k1n eller ∂@7@m@5k!~.

Kjelder

Internett
Konstruerte språk
Internettsjargong
Ahnighito

Ahnighito er den nest største kjende meteorsteinen på jorda. Han veg kring 31 tonn og vart funnen av polarforskaren Robert E. Peary nær Kapp York på Grønland og ført til New York i 1897.

I fleire hundreår nytta inuittane som budde i nærleiken denne meteorsteinen og andre meteor frå same nedslaget som jernkjelder til reiskapar og harpunar.

Kjelder
Denne artikkelen bygger på «Cape York meteorite» frå ,  den 19. april 2011.  
 

Jernmeteorittar
Grønlandsk geologi
Zinnwalditt

Zinnwaldite er eit glimmermineral som kan opptre i forskjellige fargar. Det inneheld litium og jern. Ein finn mineralet i tinnsteinsgangar og i greisenbergartar. Den kjemiske formelen er KLiFeAl(AlSi3)O10(OH,F)2

Det vart først skildra i 1845 i Zinnwald/Cinovec på grensa mellom Tyskland og Tsjekkia.

I Noreg finn ein mineralet ved Tørdal i Telemark, der det opptrer saman med lepidolitt i granittpegmatittar.

Kjelder
Denne artikkelen bygger på «Zinnwaldite» frå ,  den 19. april 2011. 
 oppgav desse kjeldene:

Kaliummineral
Jernmineral
Litiummineral
Aluminiummineral
Monokline mineral
Glimmergruppa
Aikinitt

Aikinitt er eit svovelmineral med den kjemiske formelen PbCuBiS3

Aikinitt vart opphavleg funne i 1843 i Berjozovskojeavleiringa i Uralfjella. Det er kalla opp etter Arthur Aikin (1773-1854), ein engelsk geolog. I Noreg er det funne ved Konnerudkollen ved Drammen.

Kjelder
Delar av denne artikkelen bygger på «Aikinite» frå ,  den 19. april 2011.

Bakgrunnsstoff

Blymineral
Koparmineral
Vismutmineral
Svovelsaltmineral
Ortorombiske mineral
Vitskap i 1843
Akanthitt

Akanthitt er ein sølverts som mellom anna er kjend frå Kongsberg. Den kjemiske formelen er Ag2S. Mineralet er monoklint.

Galleri

Sjå òg
Sølvglans

Kjelder

Sølvmineral
Svovelmineral
Monokline mineral
Yukonitt

Yukonitt er eit brunt sekundærmineral som vert danna når arsenhaldige ertsar forvitrar. Det er eit vasshaldig kalsium-jernarsenat med dårleg krystallinitet. 

I Noreg har opptrer det saman med pitticitt i Kolsvika gullførekomst i Bindalen. Det er òg påvist frå ein arsenopyrittførekomst i Nedre Eiker.

Kjelder

Arsenatmineral
Kalsiummineral
Akeritt

Akeritt er ein vulkansk djupbergart som består av feltspat (plagioklas og ortoklas), biotitt, hornblende, augitt og kvarts (syenittisk til monzonittisk samansetnad).

Det finst fleire forskjellige typar i Oslofeltet der han størkna frå djupe smeltemassar under permtida. Bergarten er kalla opp etter Aker.

Kjelder

Vulkanske bergartar
Geologi i Oslo